b'\n_START_ARTICLE_\nSkogsalatengvikler\n_START_SECTION_\nUtseende\n_START_PARAGRAPH_\nEn middelsstor (vingespenn 15-19 millimeter), gr\xc3\xa5brunaktig vikler. Forvingens grunnfarge er lyst sandaktig gr\xc3\xa5 til gulbrun, med ein lysere flekk ved bakkanten. Ved bakhj\xc3\xb8rnet er det, som vanlig i slekten Eucosma, en lys gr\xc3\xa5aktig flekk, denne har 2-3 korte, svarte lengdestreker._NEWLINE_Ved vingespissen er det noen korte, brune skr\xc3\xa5streker, men disse er mindre tydelige enn hos mange beslektede arter.\n_START_SECTION_\nLevevis\n_START_PARAGRAPH_\nLarvene lever p\xc3\xa5 blomsterhodene av skogsalat (Mycelis spp.) og ogs\xc3\xa5 p\xc3\xa5 dyrket salat (Lactuca sativa), der den av og til kan gj\xc3\xb8re noe skade ved fr\xc3\xb8dyrking._NEWLINE_De voksne viklerne flyr om natten i juli-august og kommer gjerne til lys.\n_START_SECTION_\nUtbredelse\n_START_PARAGRAPH_\nArten er utbredt over hele Europa bortsett fra de nordligste delene, og i det nordlige Asia. I Norge er den bare kjent fra \xc3\x98stfold og Vest-Agder. Arten blir vurdert som n\xc3\xa6r truet (NT) i den norske r\xc3\xb8dlisten fra 2010.'